runetrust/blame-folketinget-dk huggingface dataset:
Per Clausen (EL), 2005-06-10:
Hvis man var en glødende EU-tilhænger og syntes, at det nyliberale projekt, som tager udgangspunkt i, at det indre marked er det bedste og det vigtigste her i verden, skulle komme til at fungere, synes jeg ærlig talt, at man måtte være glad for, at Dansk Folkeparti ved sin stemmeafgivning i forbindelse med det her lovforslag understreger, at de faktisk også er villige til at skrive under på forringelser af fødevaresikkerheden, forringelser af fødevaresundheden og forringelser af kontrollen udelukkende for at få lov til at være en del af det flertal, som synes, at det er bedst, at EU bestemmer.
René Christensen (DF), 2009-11-27:
Jeg har en forståelse af, at det studie, man nu har lavet i forhold til de her dyreforsøg, og som er ved at blive evalueret nu, faktisk skulle være ret retvisende, og jeg kunne også forstå på ministeren, at ministeren også har tillid til, at der, hvis det her studie viser x, også vil blive ageret på det, og det ser vi selvfølgelig frem til at der vil blive gjort.
Marlene Harpsøe (DF), 2009-02-17:
Og når vi i Dansk Folkeparti gang på gang får henvendelser om, at hvis man nu bare havde haft en peberspray, så var man ikke blevet voldtaget, eller så var man ikke blevet overfaldet, så var man ikke blevet udsat for det her hjemmerøveri, vil jeg sige, at der er så mange derude, der har behov for at kunne forsvare sig selv, og som ikke kan det i dag.
Ole Donner (DF), 1999-11-19:
Jeg vil godt spørge hr. Aage Frandsen: Mener hr. Aage Frandsen ikke, at når postvæsenet har en eneret, burde de også have en pligt - en befordringspligt? Synes hr. Aage Frandsen, at det er rimeligt, at man kan sige: Ja, de og de ting vil vi ikke bringe ud i landdistriktet, dem kan man hente i brugsforeningen?
Martin Henriksen (DF), 2014-11-21:
Hvad er det, der gør, at fru Trine Bramsen er uenig med hr. Henrik Sass Larsen, som har sagt på Socialdemokratiets ledelses vegne som politisk ordfører i 2009: » Men Socialdemokratiet er med på et forbud, der gælder, så snart man bevæger sig ud af gadedøren«.
Poul Nyrup Rasmussen (S), 2001-05-28:
Vi støtter derfor også fortsat en styrkelse af FN's Kommission for Bæredygtig Udvikling, CSD, FN's miljøprogram UNEP og den centrale finansieringsmekanisme på det globale miljøområde, der blev oprettet efter Rio, den globale miljøfacilitet, som jeg var inde på før.
Jørn Dohrmann (DF), 2004-06-01:
Man har - og det vil jeg bare bede hr. Nicolai Wammen om at bekræfte - valgt at tage den laveste fællesnævner, i dette tilfælde det, man kunne blive enige med regeringen om, og er det ikke også et udtryk for, at det er EU, der har tvunget Socialdemokratiet til at sige ja?
Søren Kolstrup (EL), 1998-04-22:
Jeg må gøre opmærksom på, at man jo netop i Roskilde kan konstatere, at man med godstog er oppe på en støjbelastning på 95 decibel, mens andre lande, f.eks. Østrig og Schweiz, har et krav, der ligger på omkring 50 decibel.
Simon Emil Ammitzbøll (LA), 2013-05-02:
Aldrig har jeg været så glad for, at et beslutningsforslag fra Liberal Alliances side er blevet mødt af et samlet nej fra Folketingets side, for det ser jo ud til, at der er et flertal i Folketingets Retsudvalg, et flertal bestående af samtlige af partier uden for regeringen, der er enige om, at vi kan gøre noget, der endnu bedre end det, vi har stillet forslag om.
Holger K. Nielsen (SF), 2000-03-29:
Men ville det så ikke være på sin plads, at man som regering lod være med at sige, som man gjorde sidste tirsdag, hvor statsministeren sagde: Bliver det et nej, så bliver vi nødt til at lave nedskæringer for de dårligst stillede, så bliver vi nødt til at lave stramninger i finanspolitikken, og så vil kronekursen komme under pres? Kunne vi ikke blive fri for den slags og i stedet få den diskussion om det politiske, der er det grundlæggende i alt dette her?
Heidi Bank (V), 2021-04-13:
For at der overhovedet ikke er tvivl hos de børn og unge, vi jo bl.a. har haft besøg af i en deputation, og som det her jo betyder noget for, kan ordføreren så give et klart ja eller nej til, om Socialdemokratiet går ind for, at man, hvis man ikke er i hormonbehandling, kan få juridisk kønsskifte i en fastsat alder.
Finn Sørensen (EL), 2015-01-20:
Vi er også helt enig i de synspunkter, som LO og FTF er kommet med i deres høringssvar, og vi er såmænd også enig med KL, der ærgrer sig over, at der nu kommer endnu en midlertidig ydelse, i stedet for at der bygges videre på en af de eksisterende ydelser.
Inger Støjberg (V), 2016-01-26:
Og netop derfor er det så absolut noget af det, der kommer på dagsordenen her inden for meget, meget kort tid, hvor der jo både skal forhandlinger i gang i forhold til kommunerne for at se på den indsats, som kommunerne gør – det er i øvrigt en enorm opgave og indsats – men jo også i forhold til arbejdsmarkedet for at se på, hvordan vi sikrer, at de, der så skal blive i Danmark, rent faktisk kommer ud på arbejdsmarkedet.
Birthe Rønn Hornbech (V), 2003-05-21:
Nu har hr. Holger K. Nielsen jo ikke siddet i Retsudvalget i mands minde og heller ikke deltaget i de samråd, der var, men havde hr. Holger K. Nielsen deltaget i de samråd og læst aviserne igennem, så ville han også vide, at det ikke er en sag, vi har blandet os i.
Jesper Petersen (S), 2024-12-12:
Derfor synes jeg også bare, at det ville være relevant lige at bede ordføreren om at bekræfte, at vi, mens de her ting sker, har en rekordhøj beskæftigelse, en meget stærk konkurrenceevne og mange arbejdspladser inden for grønne industrier, som jo ikke mindst findes uden for de største byer; mere end halvdelen af dem er i Jylland.
Anne Grete Holmsgaard (SF), 2004-03-23:
Men der var dog en enkelt ting, jeg godt ville tage op, som jeg rejste over for hr. Troels Lund Poulsen tidligere, nemlig spørgsmålet om den kritik, Danmark har fået, baseret på FN's kvindekonvention, fordi vi i vores asylpolitik ikke accepterer det, at man bliver forfulgt på grund af køn, som en adgang til at kunne få asyl.
Peder Hvelplund (EL), 2024-12-10:
Det her er jo et beslutningsforslag, som lægger sig i forlængelse af en lang række forslag fra højrefløjen, men som desværre også har bredt sig langt ind i Socialdemokratiet, nemlig en tanke om, at man kun opnår bedre tilknytning til arbejdsmarkedet ved at straffe borgere, som i forvejen ikke har en tilknytning.
Martin Lidegaard (RV), 2018-01-19:
Altså lidt mere ærlig snak, lidt mere fokus på de udfordringer, som vil gøre Grønland til et bedre sted at leve, vil måske få alle parter bedre frem og gøre ægteskabet mere lykkeligt, inden det ender i en skilsmisse, som dybest set godt kunne ende med at gøre problemerne større og ikke mindre.
Simon Emil Ammitzbøll (LA), 2010-05-06:
Man er egentlig ikke bundet af noget forlig, der gør, at man ikke kan stemme for det, men man synes sådan set ikke rigtigt, at man har lyst alligevel, fordi man gerne skulle have en masse andre gode ting gennemført, før man også kan stemme for det her i øvrigt gode forslag.
Søren Espersen (DF), 2009-04-24:
Det er i øvrigt svært at forklare folk, at Folketinget har så enormt travlt med at løse sociale og uddannelsesmæssige problemer i alle mulige lande på kloden - i alle de andre lande, hvor Folketinget ikke har noget at skulle have sagt men undlader at løse de sociale problemer der, hvor Folketinget bare kunne beslutte at løse dem.
Rune Lund (EL), 2006-04-19:
Jeg må indrømme, at jeg synes, det er specielt ærgerligt, at partier som S og SF ikke kan se problemet, f.eks. bliver man nødt til at spørge SF: Er det virkelig et udtryk for et socialistisk demokrati, at man tillader EF-Domstolen at gå ud over sine beføjelser, se højt og flot på afstemningerne i Frankrig og Holland og samtidig tage magten fra folkevalgte politikere?
Ellen Trane Nørby (V), 2015-11-11:
Fru Pernille Schnoor henviser med spørgsmålet formodentlig til en artikel, der har været bragt i fagforeningen 3F's medlemsblad, Fagbladet 3F, hvor man kunne læse, at faldende elevtal og bebudede nedskæringer på 2 pct. har betydet afskedigelser af over 160 lærere på erhvervsskolerne året rundt.
Jesper Petersen (SF), 2011-10-06:
Så uddannelserne får nu et tiltrængt løft med praktikpladser, uddannelsesgaranti til alle unge, mere uddannelse til ufaglærte, forbedringer af de videregående uddannelser og et løft til folkeskolen, hvor der bl.a. laves forsøg med tolærerordninger.
Pernille Vermund (NB), 2021-03-05:
Det var min klare fornemmelse efter folketingsvalget i 2019, at en stor del af årsagen til, at Socialdemokratiet fik en masse stemmer og DF mistede stemmer, var, at man måske lidt kynisk og analytisk havde vurderet, hvad der skulle til for at gafle de stemmer, der lå hos DF.
Keld Albrechtsen (EL), 2004-05-26:
Jo, men som hr. Jann Sjursen i virkeligheden også selv siger, er det ikke lykkedes at lave nogen aftale med Kina om det her, og det er jo det helt afgørende problem, også i betragtning af, at der ovre i Stillehavet ligger dybt alvorlige problemer i forholdet mellem USA og Kina.
Jørn Jespersen (SF), 2004-05-13:
Selvmodsigelsen består i, at hr. Dohrmann refererer til Bicheludvalget, som ganske rigtigt sagde, at det ville være samfundsøkonomisk og erhvervsøkonomisk helt uden omkostninger at nedsætte pesticidforbruget, fordi der var så stort et overforbrug, at det kunne man bare gøre, forudsat at man gjorde det i nogle trin, sådan at man kunne nå at indrette sig på den viden, der skulle bruges.
Marianne Jelved (RV), 2009-10-08:
Altså, der er jo sådan groft sagt den valgmulighed, at enten finder man ud af, hvordan man kan øge arbejdsstyrken blivende, eller hvordan man kan spare på udgifterne – for jeg går ud fra, at statsministeren er enig med mig i, at vi ikke skal hæve skatterne i den anledning.
Peter Skaarup (DF), 2012-06-06:
Det er jo rigtigt nok, at den tidligere regering, som også nogle ordførere har været inde på, da også havde nogle problemer med at overholde nogle basale ting omkring ordentlig tid til høringer af lovforslag, men når den nuværende regering så hårdt slår sig op på at ville gøre det bedre – man skriver sågar i regeringsgrundlaget, at man vil gøre det meget bedre end den tidligere regering – forpligter det jo på en anderledes måde, kan man sige.
Søren Søndergaard (EL), 2003-11-21:
Derfor kan jeg også gentage fra min ordførertale, at det her har det problem, at vi risikerer, at arbejdsgivere kan spekulere i, eller hvordan man nu vil udtrykke det, at holde, som jeg sagde, enkelte eller grupper af ansatte, som har større risiko end andre, uden for arbejdsmarkedet.
Carsten Hansen (S), 2002-05-23:
Den ret til at indrette og udvide virksomheder og til at bygge ekstra boliger på alle landbrugsejendomme uanset beliggenhed vil medføre, at det bliver næsten umuligt at varetage beskyttelsesinteresserne, som kommunerne er udpeget til i regionsplanen, og det vil efter vores opfattelse yderligere lægge et uhensigtsmæssigt pres på vores miljømæssige ressourcer. Det medfører mere industri, øgede naboproblemer, øgede trafikproblemer og et dårligere miljø stik imod alle anbefalinger.
Jacob Jensen (V), 2023-02-01:
For som jeg startede med at sige det, er det sådan, at vurderingen siger, at der skal være en overgangsperiode på 12 år, startende fra det tidspunkt, hvor bekendtgørelsen i givet fald kan træde i kraft, og der er det forventningen, at det, der bliver lagt op til i den bekendtgørelse, kan træde i kraft her fra sommer, nærmere bestemt den 1. juli, som det tegner nu.
Søren Søndergaard (EL), 2024-11-27:
Så har vi etableret ICC som et redskab til at vurdere, hvem der muligvis har forbrudt sig mod dem, og anmode om, at de bliver anholdt, tilbageholdt og udleveret, så der kan køres en retssag, der så kan afgøre, om de er skyldige eller uskyldige.
Margrete Auken (SF), 2000-02-08:
før, men jeg havde da håbet på, at vi bare med stor selvfølgelighed og med lidt større power fra ministeren efter hendes glimrende redegørelse i den forrige debat denne gang ville have afvist det. Jeg håber altså, at der sker et eller andet, men i hvert fald skal ministeren da lige forklare, hvordan hun kunne tænke sig, sådan et forsøg kunne forløbe, fordi det på alle motorvejsstrækninger vil betyde en dramatisk hastighedssænkning, hvis det skulle give mening.
Dennis Flydtkjær (DF), 2011-11-24:
Mange af dem er baseret på abonnementer, og det er måske planlagt i år ud i fremtiden, og der kan det være en udfordring for dem, at de allerede den 1. januar 2012 er underlagt nogle nye afgiftsregler, så det synes jeg at vi skal have kigget på i udvalgsbehandlingen, for jeg har fået en del henvendelser fra branchen om, at det giver nogle store problemer.
Morten Helveg Petersen (RV), 2002-04-30:
Jeg synes aldeles ikke, at det er spor enkelt, vil jeg sige til statsministeren, i betragtning af, at statsministeren er citeret på Ritzau for at sige: Han afviste blankt - det er statsministeren, der er tale om her - at regeringen bryder aftalen og sparer på Øststøtten i forbindelse med Mifresta-rammen.
Henning Hyllested (EL), 2022-04-19:
Jeg var i sin tid selv med til at tilrettelægge den der strategi, og jeg kan huske, at Landdistrikternes Fællesråd gjorde opmærksom på, at man skulle huske det her med landboturisme, og det kom også med i en sætning, men jeg tror ikke rigtig, at der var nogen, der forstod, hvad det egentlig indebar.
Frank Aaen (EL), 2007-04-12:
Hvis nu vi er enige med SF om, at der skal være sanktioner, og f.eks. at den internationale arbejdsorganisation ILO skulle have en domstol, der kunne iværksætte sanktioner over for lande, der skulle overtræde ILO's konventioner om forbud mod børnearbejde eller ret til fagforeninger, hvordan kan det så være, at SF er med i et forslag til vedtagelse sammen med Dansk Folkeparti, Venstre, Konservative, Radikale, hvor der intet står?
Karina Adsbøl (DF), 2020-02-05:
Man kunne have sagt, at det handler om, at vi får det gode børneliv, og hvordan vi gør det – hvordan sikrer vi forebyggelse i familien, så familien kan blive sammen, hvordan sikrer vi, at der ikke sker sammenbrud i anbringelsessager, hvordan sikrer vi de rigtige match, og hvordan sikrer vi kvaliteten?
Morten Østergaard (RV), 2020-03-10:
Og hvis man kigger bare tilbage i det indeværende år, er der jo folk, der har fået endog meget tydeligt syn for, hvad det vil betyde, hvis man pludselig oplever vandmasser af en helt anden kaliber, end vi har været vant til, med den vådeste februar nogensinde og Gudenåen alt for tæt på døre og kældre de steder, hvor folk bor tæt på.
Benny Engelbrecht (S), 2010-05-11:
Det er jo ikke usædvanligt med sms-lån, som har en ÅOP på langt over 2.000 pct., og i forhold til det har jeg noteret mig, at Venstres ordfører er citeret for til Dagbladet Politiken i februar at have udtalt, at det er helt utilstedeligt, at det kan forekomme, altså en ÅOP på over 2.000 pct. Lad mig i den sammenhæng sige, at det forslag, vi står med nu, altså et egentligt forbud mod sms-lån, jo slet ikke var nødvendigt, hvis det var sådan, at vi havde et loft over ÅOP; det ville ligesom give sig selv, men det har så desværre ikke været muligt at få gennemført, selv om det jo ellers har været Venstres vedtagne politik, og det kan man så ærgre sig over.
Kristian Thulesen Dahl (DF), 2009-09-08:
Jamen jeg synes, at jo flere der taler om, hvordan vi forbedrer de ældres vilkår, jo bedre, og jeg synes, det er godt, at vi får det vendt, hver gang der er nogen, der oplever, at der er ældre, der svigtes på forskellig vis. Når vi igennem årene har taget fat omkring de ældres økonomiske problemer, har vi specielt gjort det med udgangspunkt i ældrechecken, fordi vi ved, at ældrechecken meget målrettet gavner de pensionister, der økonomisk har mindst.
Morten Messerschmidt (DF), 2019-10-31:
Så nu, hvor udenrigsministeren tilsyneladende ikke har fantasi til endog at repetere sine egne kollegaers politiske positioner af frygt for at lægge sig ud med Bruxelles, tør jeg godt sige det: Brexit, når det først bliver en realitet, er en enestående mulighed for at give EU konkurrence og modstand, og jeg tror, at det præcis er det, borgerne gerne vil have.
Per Clausen (EL), 2010-05-05:
Men er realiteten ikke den, at hvis vi ser på, hvor meget CO2-reduktion vi vil have opnået i 2025, sammenholdt med, hvor meget vi sådan set i EU har besluttet at vi skal levere i 2050, så skal vi levere betydelig mere pr. år i de sidste 25 år, end vi gjorde i de første 35 år, altså fra 1990 og frem til 2025?
Anders Fogh Rasmussen (V), 2002-11-27:
Tværtimod er beslutningen i FN's Sikkerhedsråd, at vi nu skal stræbe efter at sikre, at Saddam Hussein opfylder det internationale samfunds krav, at han lader sig afvæbne, og at vi undgår, at masseødelæggelsesvåben kommer i hans besiddelse.
Karina Lorentzen Dehnhardt (SF), 2020-05-07:
Det er klart, at det giver nogle udfordringer for den enkelte indsatte, for det er selvfølgelig ikke rart at være uden det smertestillende, hvis man har brug for det, men det giver også nogle konflikter med personalet – det er klart – fordi det kan være svært at forstå, hvorfor man ikke bare kan få den Panodil, som man ville have kunnet købe i et supermarked.
Keld Albrechtsen (EL), 2002-12-03:
Jeg vil godt spørge hr. Claus Larsen-Jensen, om han tror, det er en klog fremgangsmåde, om han tror, det er det, der kan fange befolkningen, altså at man nu går ud og siger: Nej, de praktiske problemer, alt det, der foregår i komiteerne, den fælles beslutningsprocedure og de udemokratiske forhold i administrationen orker vi ikke.
Ole Stavad (S), 2004-12-16:
Det er derfor, jeg sagde, at det ikke er beskæftigelsesministerens ressort, men at en løsning bør findes, når man tilsigter en ligestilling i forbindelse med denne her debat, mener jeg er åbenbart, og jeg er meget ked af, at jeg hørte hr. Bent Bøgsted løbe fra alle de tilsagn, han gav tidligere i debatten.
Ester Larsen (V), 2003-05-15:
Udgangspunktet for museernes kassation i samlinger kunne muligvis være, at kassationer ikke må blive et incitament for det enkelte museum til økonomisk vinding; der skal tages helhedshensyn til kulturarven; der skal tænkes langsigtet for at minimere risiko for senere fortrydelse; det skal dreje sig om genstande, der findes i større tal; museet kan identificere og motivere forslag; genstandene kan tilbydes andre museer via Kulturarvsstyrelsens hjemmeside, og Kulturarvsstyrelsen tager endelig stilling til udskillelsen.
Villy Søvndal (SF), 2001-10-04:
Jeg synes bare, at det er interessant, at på samtlige de områder, der sådan er højtonede, når Kristeligt Folkeparti går til valg, mener man på alle stræk, at man egentlig gerne vil, men at man alligevel vil alliere sig med nogle på trods af og ikke på grund af. Det gælder ulandshjælp, det gælder flygtninge/indvandrere, det gælder miljø osv. Man ved, at man skal til at samarbejde med nogle, hvor alle kernepunkter for Kristeligt Folkeparti bliver mere besværlige.
Ole Løvig Simonsen (S), 1998-01-30:
Det var jo på et tidspunkt, hvor det fortsat var Boligministeriets opfattelse - en opfattelse, som Justitsministeriet efterfølgende har givet ministeriet medhold i - at retten til tilskud indtræder ved den enkelte kommunes indtastning af bygningsejerens ansøgning til det centrale edb-system, og at ansøgerens retsstilling ikke er afhængig af, hvorvidt kommunen eller ansøger har modtaget skriftlig meddelelse om placeringen.
Heidi Bank (V), 2024-05-08:
Jeg synes sådan set, at uanset hvad vi vedtager af lovgivning her i Folketinget, har man jo en pligt til som politiker at følge op, specielt hvis der er nogle særlige opmærksomhedspunkter, hvor der er nogle, der i særlig grad har italesat, at de mener, at de bliver berørt af det.
Per Ørum Jørgensen (KF), 2009-01-22:
Så vil jeg gerne sige, at vi selvfølgelig kan bede ministeren om at kigge nærmere på de tal, som hr. Torben Hansen henviser til, da det jo er et firma, som udfører bilsyn, og som måske godt kunne have nogle interesser i det her; det tror jeg.
Lars Løkke Rasmussen (V), 2002-10-23:
Så kan jeg i øvrigt oplyse, at Kommunernes Landsforening i sidste uge har gjort samtlige landets socialchefer opmærksom på, at der er denne mulighed for en kommune for at gå ind i ordningen, hvis kommunen ønsker det, og at vaccinationen altså kan foretages af andre end læger, nemlig af hjemmesygeplejersker. Jeg håber og tror på, at en række kommuner vil samle denne handske op.
Martin Lidegaard (RV), 2014-03-13:
Det er jo ganske korrekt – og det er altså meget svært at opgøre det her; det understreger finansministeren jo også – at de 600 mio. kr. er det beløb, som man umiddelbart anslår, at man giver til folk, der kommer fra de østeuropæiske lande, i indkomstoverførsler.
Lars Løkke Rasmussen (V), 2016-05-03:
Faktum er, at vi har et kongerige, der er givet en grundlov, der omfatter Danmark, Grønland og Færøerne, og inden for den retlige ramme har vi et samarbejde, som er under udvikling, og som skal sikre, at både Færøerne og Grønland har mulighed for selvstændigt at positionere sig der, hvor det kan lade sig gøre.
Henrik Brodersen (DF), 2010-10-12:
Så mener jeg bare, at vi bør have en principiel drøftelse af, hvordan i alverden Grønland kan få mere selvstyre og varetagelse af egne områder – hvad jeg er fuldstændig enig i og ikke har nogen problemer med – samtidig med at man ikke vil tage skridtet og gøre det lidt mere bæredygtigt.
Karsten Nonbo (V), 2008-05-07:
Men mit svar er, at vi som middel er nødt til at bruge de våben, som gør, at vi med mindst mulig skade kan nå det mål, vi skal nå, og det er der, at den klyngeammunition altså er bedre end det, jeg også nævnte, nemlig atomvåben og større bomber.
Victoria Velasquez (EL), 2024-05-30:
Hvis vi faktisk rettede op på alle de arbejdsulykker, der er, og som rammer folk fysisk, hvor de ryger ud af arbejdspladsen, som koster i forhold til de ressourcer, som vi har, og som har en betydning for både den arbejdsplads, der er, men også de pårørende, som den pågældende har, så er det er en milliardinvestering, for det koster os et tocifret milliardbeløb om året.
Bjarne Laustsen (S), 2008-12-05:
Og ja, så anerkender vi, at der kan være nogle, der kan have investeret og ikke har fået afskrevet deres materiel, og det vil vi så imødekomme, men det kræver selvfølgelig, at de kan dokumentere, at de rent faktisk lider et tab, og det vil jeg have svært ved at tro at der er ret mange der gør.
Helge Adam Møller (KF), 2001-10-09:
Justitsministeren har i sit eget lovforslag fyldt de sidste 30-40 sider med eksempler på domme afsagt i Haderslev, i Vestre Landsret, i Højesteret osv., hvor han bare på 8-9 linjer resumerer, hvad en enkelt har fået for en eller anden fuldbyrdet voldtægt.
Margrethe Vestager (RV), 2011-11-09:
Ja, jeg mener, at de opgaver meget entydigt er placeret i kommune og region, og jeg har tillid til, at dem, der er valgt der, og som jo også er valgt af borgerne, og som ligesom spørgeren og jeg er folkevalgte, også vil gøre deres for at løfte det ansvar.
Inge-Lene Ebdrup (V), 2002-04-25:
Sådan som jeg har læst tallene og forudsigelserne, er det klart, at de tal, vi i starten havde for, hvad kommunerne ville opføre af alment byggeri, er blevet modereret en smule, men der er ikke tale om en halvering i forhold til, hvad der blev bygget sidste år.
Jonas Dahl (SF), 2011-03-31:
I § 25, som i øvrigt er, synes jeg, en meget interessant del af lovforslaget, lægger man op til, at forsøgspersoner kan få yderligere oplysninger om projekter, men vi savner i hvert fald, at man også mere fremadrettet bliver opmærksom på, hvordan vi forpligter industrien og forskerne til også måske at offentliggøre negative resultater, således at det ikke bliver en selektiv offentliggørelse af de forskningsresultater, som passer ind i en bestemt kontekst.
Karl H. Bornhøft (SF), 2009-01-30:
Jeg skal med det samme sige, at forslaget om en præmiering af de af kommunerne, der virkelig ønsker at gå foran og være med til at sætte nogle nye standarder, bygger på en helt elementær erfaring, som jeg har fra det nordjyske, hvor vi har noteret os, at hver eneste gang, vi i de gamle amter gik ind og understøttede enkelte kommuner i at lave noget særligt, var de vilde med at løfte opgaven.
Margrethe Vestager (RV), 2005-03-15:
Det andet er jo, at det virker, som om regeringen også er kommet lidt i tvivl, for når man ser på de kontrolforanstaltninger, evalueringsinstitutter og ministerbemyndigelser, der hele tiden lægges ud over det hele, kunne det godt tyde på, at man heller ikke er helt sikker på, at kommunerne magter det.